62015TJ0364_INF
Sodba Splošnega sodišča (šesti senat) z dne 15. septembra 2021 – ADR Center/Komisija
(Zadeva T‑364/15)
„Finančna pomoč – Splošni program ‚Temeljne pravice in pravosodje‘ za obdobje 2007-2013 – Posebni program ‚Civilno pravosodje‘ – Ničnostna tožba – Sklep, ki je izvršilni naslov – Sporazumi o nepovratnih sredstvih – Izterjava dela izplačanega finančnega prispevka – Ugotovitvena tožba – Arbitražna klavzula – Višja sila – Upravičeni stroški – Sorazmernost – Obveznost obrazložitve“
1.
Ničnostna tožba – Pristojnost sodišča Unije – Obseg – Sodni nadzor sklepa Komisije, ki je izvršilni naslov, za izterjavo terjatve – Pristojnost za preučitev tako razlogov, s katerimi se izpodbija zakonitost takega sklepa, kot tistih, ki se nanašajo na kršitev pogodbenih obveznosti, zaradi katerih je bil sprejet tak sklep – Spoštovanje pravice do učinkovitega sodnega varstva
(člena 263 in 272 PDEU; Listina Evropske unije o temeljnih pravicah, člen 47; Uredba Evropskega parlamenta in Sveta št. 966/2012, člen 79(2))
(Glej točki 61 in 106.)
2.
Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Financiranje, ki se nanaša zgolj na dejansko nastale stroške – Dokaz resničnosti prijavljenih stroškov – Neobstoj – Neupravičeni stroški
(člen 317 PDEU)
(Glej točke od 71 do 73 in 75.)
3.
Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Financiranje, ki se nanaša zgolj na dejansko nastale stroške – Dokaz resničnosti prijavljenih stroškov – Razdelitev dokaznega bremena
(člen 317 PDEU)
(Glej točki 74 in 82.)
4.
Ničnostna tožba – Razlogi – Zloraba pooblastil – Pojem
(člen 263 PDEU)
(Glej točko 119.)
5.
Pravo Evropske unije – Načela – Sorazmernost – Merila presoje
(Uredba Evropskega parlamenta in Sveta št. 966/2012)
(Glej točko 119.)
6.
Akti institucij – Obrazložitev – Obveznost – Obseg
(člen 296 PDEU)
(Glej točki 123 in 124.)
Predmet
Predlog na podlagi člena 263 PDEU za razglasitev ničnosti Sklepa Komisije C(2015) 3117 final z dne 4. maja 2015 o izterjavi dela finančnega prispevka, izplačanega tožeči stranki na podlagi dveh sporazumov o nepovratnih sredstvih, sklenjenih v okviru posebnega programa „Civilno pravosodje“, in predlog za razglasitev upravičenosti stroškov, ki jih je Komisija v svojem sklepu razglasila za neupravičene.
Izrek
1.
Tožba se zavrne.
2.
ADR Center Srl nosi stroške glavnega postopka in postopka za izdajo začasne odredbe.